laion/Wikipedia-Exotic huggingface dataset:
অবক্ষয়িত পদার্থ

অবক্ষয়িত পদার্থ বা ডিজেনারেট ম্যাটার হলো ফার্মিয়নিক পদার্থের একটি অত্যন্ত ঘন অবস্থা যেখানে কণাগুলি পাউলির অপবর্জন নীতিকে পরিতুষ্ট করার জন্য গতি শক্তির উচ্চতর দশা দখল করে। এটি ইলেক্ট্রন, প্রোটন, নিউট্রন বা অন্যান্য ফার্মিয়নের সমন্বয়ে গঠিত পদার্থের ক্ষেত্রে প্রযোজ্য। "অবক্ষয়িত পদার্থ" শব্দটি প্রধানত জ্যোতির্বিজ্ঞানে অত্যন্ত ঘন মহাজাগতিক বস্তু গুলিকে বোঝাতে ব্যবহৃত হয় যেখানে মহাকর্ষীয় চাপ এতটাই বেশি যে কোয়ান্টাম বলবিজ্ঞানের প্রভাব অত্যন্ত গুরুত্বপূর্ণ। এই ধরনের পদার্থ সাধারণত বিভিন্ন তারায় তাদের চূড়ান্ত বিবর্তনীয় অবস্থায়, যেমন শ্বেত বামন এবং নিউট্রন তারায় পাওয়া যায় যেখানে মহাকর্ষীয় পতন এড়ানোর জন্য কেবল তাপীয় চাপ যথেষ্ট নয়। অবক্ষয়িত পদার্থকে সাধারণত আদর্শ ফার্মি গ্যাস হিসাবে মডেল করা হয় যা অ-ইন্টারেক্টিভ ফার্মিয়নের একটি স্থাপত্য-সমাহার। কোয়ান্টাম বলবিজ্ঞানের একটি বিবরণে বলা হয় যে, একটি সীমাবদ্ধ আয়তনের মধ্যে থাকা কণাগুলি কেবল শক্তির একটি পৃথক সেট নিতে পারে যা কোয়ান্টাম দশা বলে পরিচিত। পাউলির অপবর্জন নীতি একরূপ ফার্মিয়নগুলিকে একই কোয়ান্টাম দশা দখল করা থেকে বাধা দেয়। সর্বনিম্ন মোট শক্তিতে (যখন কণার তাপীয় শক্তি নগণ্য) সকল নিম্ন শক্তির কোয়ান্টাম দশা পূর্ণ হয়ে যায়। এই অবস্থা পুরো অবক্ষয় বা ফুল ডিজেনারেসি হিসাবে পরিচিত। এই অবক্ষয় চাপ কোন সময়, এমনকি পরম শূন্য তাপমাত্রায়ও শূন্য হয় না। কণা যুক্ত করা বা আয়তন হ্রাস করা কণাগুলিকে উচ্চ-শক্তির কোয়ান্টাম দশা দখলে বাধ্য করে। এই পরিস্থিতিতে একটি সংকোচন বল প্রয়োজন যা প্রতিরোধের চাপ হিসাবে প্রকাশিত হয়। এর মূল বৈশিষ্ট্যটি হ'ল যে, অবক্ষয় চাপ তাপমাত্রার উপর নির্ভর করে না। কেবল মাত্র ফার্মিয়নের ঘনত্বের উপর নির্ভর করে। অবক্ষয় চাপ ঘন নক্ষত্রকে স্থিতিশীল রাখে যা নক্ষত্রের তাপমাত্রিক গঠন থেকে স্বাধীন। কোনো অবক্ষয়িত ভর যার ফার্মিয়নের বেগ আলোর বেগের কাছাকাছি (কণার শক্তি তার স্থির অবস্থায় ভরের শক্তির চেয়ে বেশি) হয় তাকে আপেক্ষিক অবক্ষয়িত পদার্থ বলে। অবক্ষয়িত পদার্থ দ্বারা গঠিত অবক্ষয়ী তারার ধারণা মূলত আর্থার স্ট্যানলি এডিংটন, র‌্যালফ ফাউলার এবং আর্থার মিলেনের একটি যৌথ প্রয়াসে তৈরি হয়। এডিংটন দ্বারা প্রস্তাবিত হয় যে লুব্ধক B তে পরমাণুগুলি প্রায় পুরোপুরি আয়নিক এবং আঁটসাঁট ভাবে পরিপূর্ণ। ফাউলার শ্বেত বামনগুলিকে এমন একটি কণার গ্যাসের সমন্বয়ে গঠিত বলে বর্ণনা করেছিলেন যা কম তাপমাত্রায় অবক্ষয়িত হয়ে ওঠে। মিলেন কর্তৃক প্রস্তাবিত হয় যে, অবক্ষয়িত পদার্থ কেবল কম্প্যাক্ট নক্ষত্রের মধ্যেই নয় বরং বেশিরভাগ নক্ষত্রের নিউক্লিয়াসেই পাওয়া যায়। ম্যাগনেটার কৃষ্ণ গহ্বর শ্বেত বামন কোয়ার্ক তারা স্ট্রেঞ্জ তারা Academic Press dictionary of science and technology. Morris, Christopher G., Academic Press. San Diego: Academic Press. 1992. p. 662. ISBN 0122004000. OCLC 22952145. see http://apod.nasa.gov/apod/ap100228.html Andrew G. Truscott, Kevin E. Strecker, William I. McAlexander, Guthrie Partridge, and Randall G. Hulet, "Observation of Fermi Pressure in a Gas of Trapped Atoms", Science, 2 March 2001 Fowler, R. H. (1926-12-10). "On Dense Matter". Monthly Notices of the Royal Astronomical Society. 87 (2): 114–122. Bibcode:1926MNRAS..87..114F. doi:10.1093/mnras/87.2.114. ISSN 0035-8711. David., Leverington (1995). A History of Astronomy : from 1890 to the Present. London: Springer London. ISBN 1447121244. OCLC 840277483.
পাণ্ডুলিপি

নাটকের লিখিত রূপকে পাণ্ডুলিপি বলে । একটি নাটকের পাণ্ডুলিপিতে সাধারণত অঙ্ক ও দৃশ্য বিভাজন থাকে। কাহিনীকে ভিত্তি ধরে বিভাজনকে বলা হয় অঙ্ক। আর নাটকীয় ঘটনা ঘটার স্থানকে ধরে যে বিভাজন করা হয় তাকে বলা হয় দৃশ্য। অধুনা নাটকের পাণ্ডুলিপিতে অনেক নাট্যকার অঙ্ক বিভাজন করেন না, কেবল দৃশ্য বিভাজন করেন। একটি নাটকের পাণ্ডুলিপিতে প্রধানত যা যা থাকে: নাটকীয় ঘটনা ঘটার স্থান নাটকীয় ঘটনা ঘটার সময় নাটকীয় ঘটনা ঘটানোর পাত্র পাত্রী নাটকীয় ঘটনার বর্ণনা পাত্র পাত্রীর বলা মুখের কথা বা সংলাপ এছাড়াও নাটকের কিছু টেকনিক্যাল দিক যেমন আলো, সেট, মিউজিক, কস্টিউম ও মেক আপ সম্পর্কে নির্দেশনা থাকতে পারে পাণ্ডুলিপিতে।
বাংলাদেশের আদমশুমারি ও গৃহগণনা ১৯৯১

বাংলাদেশের আদমশুমারি ও গৃহগণনা ১৯৯১ (বর্তমানে জনশুমারি) হলো ১৯৯১ সালে বাংলাদেশ পরিসংখ্যান ব্যুরো কর্তৃক পরিচালিত বাংলাদেশের জাতীয় জনশুমারি। এতে বাংলাদেশের সকল জেলা, উপজেলা ও প্রধান শহরের জনসংখ্যার আকার, গৃহস্থালি, লিঙ্গ ও বয়সভিত্তিক জনসংখ্যা বিভাজন, বৈবাহিক অবস্থা, অর্থনৈতিকভাবে সক্ষম জনসংখ্যা, সাক্ষরতা ও শিক্ষা গ্রহণের হার, ধর্ম, সন্তানের সংখ্যা প্রভৃতি তথ্য তালিকাভুক্ত করা হয়। বাংলাদেশের জনপরিসংখ্যান বাংলাদেশের আদমশুমারি ও গৃহগণনা-২০০১ বাংলাদেশের আদমশুমারি ও গৃহগণনা-২০১১ বাংলাদেশ পরিসংখ্যান ব্যুরো, "আদমশুমারি প্রতিবেদন: আদমশুমারি ও গৃহগণনা-২০০১", ২০০১। ২০০১ জনশুমারির রিপোর্টে ১৯৯১ জনশুমারির তুলনা করা হয়েছে।
রমনা বাজার রেলওয়ে স্টেশন

রমনা বাজার রেলওয়ে স্টেশন বাংলাদেশের রংপুর বিভাগের কুড়িগ্রাম জেলার চিলমারী উপজেলার একটি রেলওয়ে স্টেশন। ১৯৬৭ সালে তৈরি করা কুড়িগ্রাম - চিলমারী লাইনে রমনা বাজার রেলওয়ে স্টেশন তৈরি করা হয়। তবে ব্রহ্মপুত্র নদী ভাঙ্গনের ফলে চিলমারী রেলওয়ে স্টেশন নদী গর্ভে বিলীন হয়ে যায়। তার পর থেকে কুড়িগ্রাম-চিলমারী লাইনের সর্বশেষ রেলওয়ে স্টেশন হিসেবে রমনা বাজার রেলওয়ে স্টেশন ব্যবহৃত হয়ে আসছে। রমনা বাজার রেলওয়ে স্টেশন দিয়ে চলাচলকারী ট্রেন গুলোর তালিকা নিম্নে দেওয়া হলো: রমনা লোকাল (রমনা বাজার -পার্বতীপুর- রমনা বাজার) মিশ্র ট্রেন (রমনা বাজার -পার্বতীপুর- রমনা বাজার) "তিস্তা কুড়িগ্রাম রমনা রেলপথ বেহাল"। যুগান্তর। সংগ্রহের তারিখ ২০২০-০১-২৯।  "তিস্তা থেকে রমনা ৫৪ কিলোমিটার রেললাইন ঝুঁকিপূর্ণ"। www.m.mzamin.com। সংগ্রহের তারিখ ২০২০-০১-২৯।
চান্দনা উচ্চ বিদ্যালয় ও কলেজ

২৩°৫৯′৫৮″ উত্তর ৯০°২৫′৩০″ পূর্ব﻿ / ﻿২৩.৯৯৯৩৯৮° উত্তর ৯০.৪২৫০৯২° পূর্ব﻿ / 23.999398; 90.425092 চান্দনা উচ্চ বিদ্যালয় ও কলেজ গাজীপুর মহানগরীর প্রাণকেন্দ্রে অবস্থিত। এটি ১৯৬৪ সালে জাতির পিতা বঙ্গবন্ধু শেখ মুজিবুর রহমান[তথ্যসূত্র প্রয়োজন] নিজে উদ্বোধন করেন। বিদ্যালয়টিকে ২০১৬ সালে কলেজ বিভাগে উন্নীত করা হয়। বিদ্যালয়ের ভিতরে একটি প্রাথমিক বিদ্যালয় রয়েছে। বিদ্যালয়টি ১৯৬৪ সালে প্রতিষ্ঠিত। চান্দনা উচ্চ বিদ্যালয় ও কলেজের অধীনে পরিচালিত বিভিন্ন প্রোগ্রাম বিদ্যালয়ের চারতলা বিশিষ্ট একটি ভবন রয়েছে এবং পাশে দুইতলা বিশিষ্ট একটি ভোকেশনাল ভবন রয়েছে। অত্র বিদ্যালয়ে ৩২ জন শিক্ষক শিক্ষিকা নিয়োজিত রয়েছেন। বালক-৬ষ্ঠ থেকে ১০ম শ্রেনী (বিজ্ঞান,মানবিক,ব্যাবসায় শিক্ষা) একাদশ-দ্বাদশ বাংলাদেশ উন্মুক্ত বিশ্ববিদ্যালয়েট অধীনে পরিচালিত এস.এস.সি প্রোগাম। বর্তমানে কলেজ ভবন পাঁচতলা, এই ভবনটি উদ্বোদন করেন মুক্তিযুদ্ধ বিষয়ক মন্ত্রণালয়ের মাননীয় মন্ত্রী জনাব আ. ক. ম. মোজাম্মেল হক (এমপি)। যেটায় ১৭ জন প্রফেসর কর্মরত রয়েছে। প্রাথমিক বিদ্যালয়-(৩য় শ্রেনী ৫ম শ্রেনী) প্রভাতি-বালিকা-৬ষ্ঠ থেকে ১০ম শ্রেনী (বিজ্ঞান,মানবিক,ব্যাবসায় শিক্ষা) এই বিদ্যালয়ের সাথে রয়েছে তিন তলা ভবন বিশিষ্ট পশ্চিম চান্দনা প্রাথমিক বিদ্যালয়। এটাতে ১০ জন শিক্ষক শিক্ষিকা নিয়োজিত রয়েছে। |জেনারেল ইলেকট্রনিক্স। |জেনারেল মেকানিক্স। |ড্রেস মেকিং। |সেক্রেটারি সাইন্স |কম্পিউটার সাইন্স [তথ্যসূত্র প্রয়োজন] আলহাজ্ব ফয়সাল আহমেদ সরকার। আলহাজ্ব মোহাম্মদ আফতাব হোসেন। ড:প্রকৌ.মো:সিরাজুল ইসলাম। প্রফেসর এম.এ বারী। জনাব আনোয়ার সরকার। "Chandana High School & College"। www.chandanahighschoolandcollege.edu.bd। ২২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩০ জানুয়ারী ২০২০।  ভাওয়াল বদরে আলম সরকারি কলেজ রাণী বিলাসমণি সরকারী বালক উচ্চ বিদ্যালয়
কুশুলিয়া ইউনিয়ন

কুশুলিয়া ইউনিয়ন খুলনা বিভাগের অন্তর্গত সাতক্ষীরা জেলার কালিগঞ্জ উপজেলার একটি ইউনিয়ন। ৫নং কুশুলিয়া ইউনিয়ন পরিষদের নামকরণে পেছনে কুশুলিয়া নামক গ্রামের অবদান রয়েছে। ইউনিয়ন পরিষদ প্রতিষ্ঠিত হলে এই পরিষদের সকল বিষয়ে সাহায্য করেছিল কুশুলিয়া গ্রামের গন্যমান্য ব্যক্তিবর্গ। তাই এদের কারণে কুশুলিয়া ইউনিয়ন পরিষদের নাম হয় ৫নং কুশুলিয়া ইউনিয়ন পরিষদ। কুশুলিয়া গ্রামের নামকরণ হয়েছে কুশবন থেকে। রাজা বিক্রমাদিত্যের ছেলে রাজা প্রতাপাদিত্যের সময়ে এখানে কুশবন ছিলো। আর এই কুশবনে যুদ্ধের কৌশল নিয়ে আলোচনা হত। শব্দের ব্যবহারে পরবর্তীতে এ গ্রামের নাম হয় কুশুলিয়া। কুশুলিয়া ইউনিয়নের আয়তন ৫১.২ বর্গ কি. মি. । কৃষি আবাদী জমির পরিমান ৩৫৫৫ বিঘা (প্রায়)। কুশুলিয়া ইউনিয়নে ৮২ কিঃ মিঃ দীর্ঘ সড়ক রয়েছে। তন্মধে পাকা ১৮ কিঃ মিঃ, আধাপাকা সড়ক ১৮ কিঃ মিঃ, কাঁচা সড়ক ৪৬ কিঃ মিঃ। এই ইউনিয়নে ব্রিজ সংখ্যা ৫টি। কালভার্ট সংখ্যা ৩৯টি। কালিগঞ্জ উপজেলা হতে শ্যামনগর সড়কে কালিগঞ্জ সরকারি কলেজের পাশদিয়ে পাকা সড়ক পথে ২ কিলোমিটার দূরে ভদ্রখালি নামক স্থানে কুশুলিয়া ইউনিয়ন পরিষদ ভবনটি অবস্থিত। আর তার ৩ কিলোমিটার পূর্বে কুশুলিয়া গ্রামটি। এই ইউনিয়ন পরিষদের মোট জনসংখ্যা প্রায় ২২,২৬৬ জন। এর মধ্যে পুরুষ ১০৮৪৮ জন এবং মহিলা ১১৪১৮ জন। কুশুলিয়া ইউনিয়ন কালিগঞ্জ উপজেলার আওতাধীন ০৫নং ইউনিয়ন পরিষদ। ইউনিয়নে ১৫টি মৌজা, ২টি স্বাস্থ্য কেন্দ্র, ৩টি সরকারি চিকিৎসা কেন্দ্র, ৩টি ডাকঘর এবং ৭টি হাট-বাজার রয়েছে। কুশুলিয়া ইউনিয়নের সাক্ষরতার হার ৬৩%। এ ইউনিয়নে ৩ টি কলেজ (কালিগঞ্জ সরকারি কলেজ, রোকেয়া মুনসুর মহিলা কলেজ, দক্ষিণ শ্রীপুর কুশুলিয়া কলেজিয়েট স্কুল) , ২টি মাধ্যমিক বিদ্যালয়, ১৪টি মাদ্রাসা ও ৭টি প্রাথমিক বিদ্যালয় রয়েছে। কুশুলিয়া ইউনিয়নের মধ্যেই কালিগঞ্জ উপজেলা অফিস অবস্থিত। কুশুলিয়া ইউনিয়নে ৩০টি মসজিদ, ৪টি মক্তব, ১৩টি ঈদগাহ, ২টি গোরস্থান, ১৭টি মন্দির, ৪টি শ্মশান রয়েছে, এরমধ্যে কুশুলিয়া কাজীপাড়া ঈদগাহ ময়দানটি অত্যন্ত সুন্দর ও পরিমার্জিত । কুশুলিয়া ইউনিয়নে বেশ কিছু ঐতিহ্যবাহী স্থান রয়েছে। তন্মদ্ধে উল্লেখযোগ্য: মদিনার দরগা মহৎপুর তঁারা পুকুর গাজীর দরগা মোল্যার পুকুর কাজীপাড়া পুরাতন জামে মসজিদ কুশুলিয়া রথের বাজার (২০০ বছরের পুরাতন) দক্ষিণ শ্রীপুর কুশুলিয়া কলেজিয়েট স্কুল (যেটা কালিগঞ্জ উপজেলার সর্বপ্রথম স্কুল ১৯২৬ সালে প্রতিষ্ঠিত ) "বাংলাদেশ জাতীয় তথ্য বাতায়ন"। ২৯ জানুয়ারি ২০২০ তারিখে মূল থেকে আর্কাইভ করা।  "কুশুলিয়া ইউনিয়ন"। kushliaup.satkhira.gov.bd। ২০২০-০১-২৯ তারিখে মূল থেকে আর্কাইভ করা। সংগ্রহের তারিখ ২০২০-০১-২৯।  "কালিগঞ্জ উপজেলা (সাতক্ষীরা) - বাংলাপিডিয়া"। bn.banglapedia.org। সংগ্রহের তারিখ ২০২০-০১-২৯।
পূর্ব এনায়েতনগর ইউনিয়ন

পূর্ব এনায়েতনগর ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন, যা ৫টি গ্রাম নিয়ে গঠিত। পূর্ব এনায়েতনগর ইউনিয়নের উপর দিয়ে আড়িয়াল খাঁ নদী প্রবাহিত হয়েছে। কালকিনি উপজেলার সর্ববৃহৎ এনায়েতনগর ইউনিয়ন ভেঙ্গে ২০১৫ সালের ২৬ নভেম্বর পূর্ব এনায়েতনগর ইউনিয়ন গঠন করা হয়। মাদারীপুর জেলার তৎকালীন জেলা প্রশাসক কামাল উদ্দিন বিশ্বাস নতুন এ ইউনিয়নের নাম ঘোষণা করেন। ২০১৭ সালের ১৬ এপ্রিল প্রথম ইউনিয়ন পরিষদ নির্বাচন অনুষ্ঠিত হয়। স্বতন্ত্র প্রার্থী হিসেবে রেহেনা নেয়ামুল আকন পূর্ব এনায়েতনগর ইউনিয়ন পরিষদের প্রথম চেয়ারম্যান নির্বাচিত হন। পূর্ব এনায়েতনগর ইউনিয়নের মোট আয়তন ২,৮৯৮ একর বা ১১.৭৩ বর্গ কিলোমিটার। গ্রামের সংখ্যা ৫টি। ঘরবাড়ির সংখ্যা ৩,৬২৯টি। বাংলাদেশের ২০১১ সালের আদমশুমারি অনুযায়ী পূর্ব এনায়েতনগর ইউনিয়ন অঞ্চলে ৩,৬২৯টি পরিবারে মোট জনসংখ্যা ১৮,৭০৫ জন এবং প্রতি বর্গ কিলোমিটারে ১৬০০ জন লোক বাস করে। এদের মধ্যে ৯,২৮৩ জন পুরুষ ও ৯,৪২২ জন মহিলা এবং লিঙ্গ অনুপাত ৯৯। মুসলিম ধর্মালম্বী ১৮,৬৯৮ জন ও হিন্দু ধর্মালম্বী ৭ জন। ২০১১ সালের হিসেব অনুযায়ী পূর্ব এনায়েতনগর ইউনিয়ন অঞ্চলের সাক্ষরতার হার ৩৯.০৭% (পুরুষ ৪২.৭২%, মহিলা-৩৫.৪২%)। "ইউপি নির্বাচনে বিজয়ী চেয়ারম্যান যারা"। যুগান্তর। ২০১৭-০৪-১৭। ২৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২৯।  বাালাদেশ জিওকোড (পিডিএফ)। ঢাকা: বাংলাদেশ পরিসংখ্যান ব্যুরো। জুন ২০১৭। পৃষ্ঠা ১৫–১৬। ৭ জুন ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জানুয়ারি ২০২০।  "কালকিনিতে ঘোষণা করা হলো আরও একটি নতুন ইউনিয়ন || দেশের খবর"। দৈনিক জনকণ্ঠ। ২০১৫-১১-৩০। সংগ্রহের তারিখ ২০২০-০১-২৯। [স্থায়ীভাবে অকার্যকর সংযোগ] "নির্বাচন পরবর্তী সহিংসতায় কালকিনিতে আহত ২৮ | কালের কণ্ঠ"। কালের কণ্ঠ। ২০১৭-০৪-১৮। সংগ্রহের তারিখ ২০২০-০১-২৯।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জানুয়ারি ২০২০।
বালাবাড়ী রেলওয়ে স্টেশন

বালাবাড়ী রেলওয়ে স্টেশন বাংলাদেশের রংপুর বিভাগের কুড়িগ্রাম জেলার একটি রেলওয়ে স্টেশন। বালাবাড়ী রেলওয়ে স্টেশন তিস্তা জংশন-কুড়িগ্রাম-চিলমারী লাইনের কুড়িগ্রাম - রমনা অংশে অবস্থিত। ১৯৬৭ সালে তৈরি কুড়িগ্রাম-চিলমারী লাইন তৈরি করার সময় বালাবাড়ী রেলওয়ে স্টেশন করা হয়। রেলওয়ে স্টেশন দিয়ে চলাচলকারী ট্রেন গুলোর তালিকা নিম্নে দেওয়া হলো: রমনা লোকাল (রমনা বাজার -পার্বতীপুর- রমনা বাজার) মিশ্র ট্রেন (রমনা বাজার -পার্বতীপুর- রমনা বাজার) "সকালের ট্রেন আসে রাত ১২টায়"। যুগান্তর। সংগ্রহের তারিখ ২০২০-০১-২৯।  "তিস্তা থেকে রমনা ৫৪ কিলোমিটার রেললাইন ঝুঁকিপূর্ণ"। www.m.mzamin.com। সংগ্রহের তারিখ ২০২০-০১-২৯।
পাঠক-শ্রোতা-দর্শক

পাঠক-শ্রোতা-দর্শক হল ঐ সকল ব্যক্তি বা দল যারা কোন অনুষ্ঠানে অংশগ্রহণ করে কিংবা শিল্পকলা, সাহিত্য (এই মাধ্যমে তাদের "পাঠক" বলা হয়), মঞ্চনাটক, সঙ্গীত (এই মাধ্যমে তাদের "শ্রোতা" বলা হয়), ভিডিও গেম, বা শিক্ষামূলক বক্তৃতা সামনে বসে বা অন্যান্য মাধ্যমে দেখেন। বিভিন্ন ধরনের শিল্পকর্মে দর্শকেরা নানা ভাবে অংশগ্রহণ করে থাকে। কোনো কোনো শিল্পে দর্শকদের সক্রিয় অংশগ্রহণ থাকে। আবার অধিকাংশ অনুষ্ঠানেই দর্শকেরা হাত তালি দেয়ার মাধ্যমে উৎসাহ প্রদর্শন করে থাকে। অলঙ্কারশাস্ত্রে, কিছু পাঠক-শ্রোতা-দর্শক পারিপার্শ্বিক ঘটনা ও অবস্থা এবং কিছু বৈশিষ্টের উপর নির্ভর করে গড়ে ওঠে। এইসকল পাঠক-শ্রোতা-দর্শক বক্তার চিন্তাধারার সাথে জড়িত থাকে। বক্তা অলঙ্কারপূর্ণ বার্তা বা বক্তৃতা রচনা, অনুশীলন ও সমালোচনার সাহায্যার্থে তাত্ত্বিক পাঠক-শ্রোতা-দর্শকদের কল্পনা করে নেয়। "The Rhetorical Situation" (পিডিএফ)। আর্কানসাস বিশ্ববিদ্যালয় স্যাম এম. ওয়ালটন কলেজ অব বিজনেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) লিট, ইডেন; হারজিট্টাই, এসটার (১ জানুয়ারি ২০১৬)। "The Imagined Audience on Social Network Sites"। সোস্যাল মিডিয়া + সোসাইটি। ২ (১): 2056305116633482। আইএসএসএন 2056-3051। ডিওআই:10.1177/2056305116633482 । উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নির্দেশক

যিনি নাটক নির্দেশনা দেন তিনি নির্দেশক। একজন নির্দেশক অভিনয় থেকে শুরু করে নাটক দর্শকের সামনে উপস্থাপন করার জন্য যা যা করা দরকার, সবই করে থাকেন। তিনি অভিনেতাদের অভিনয় পরিচালনা করেন। তিনি নাটকের অন্যান্য নেপথ্য কর্মীদের সঙ্গেও কাজ করেন। নাটকের আলো, পোশাক, অঙ্গ রচনা, পরিচ্ছদ তৈরির ক্ষেত্রে নেপথ্য কর্মীদের নির্দেশনাও দেন একজন নির্দেশক। সবার কাজগুলো সমন্বয় করেন তিনি। মূলত নির্দেশকের সিদ্ধান্তই চূড়ান্ত হয়। নির্দেশকের আবির্ভাব : আজ থেকে একশো-দেড়শো বছর আগে থিয়েটারে পরিচালক ব্যক্তিটি ছিলেন এক কল্পনার প্রতীক। পরিচালক বলতে থিয়েটারে এখন যাকে বুঝি, সে অর্থে তিনি তখন পরিচিত ছিলেন না। তখন পরিচালক বলতে বোঝাত এমন একজন লোক যিনি প্রযোজনার ক্ষেত্রে যে শৃঙ্খলা রক্ষার প্রয়োজন তা কার্যকরী করবেন, নাট্য প্রযোজনার সমস্ত কর্মকাণ্ডের তদারকী করবেন; তিনি ছিলেন একাধারে স্টেজ ম্যানেজার, কবি, প্রত্নতত্ত্ববিদ এবং পরিচ্ছদ-বিশেষজ্ঞ। অবশেষে ঊনবিংশ শতাব্দীর শেষে তিনি যখন ইয়োরোপের থিয়েটারে সত্যই হাজির হলেন, তখন, পরিচালক ব্যক্তিটি থিয়েটারে আসা মাত্র—শুধু এলেন না— এলেন তো বটেই, দেখলেন এবং জয় করলেন। এতাবৎ থিয়েটারে অভিনেতা ও নাট্যকারদের যে দৌরাত্ম্য ছিল তাদের সে অগ্রাধিকার— তিনি মুহূর্তের মধ্যে ছিনিয়ে নিলেন। জটিল আধুনিক থিয়েটারের কর্মকাণ্ডকে তিনি ব্যাখ্যা করলেন – যেমন করেছিলেন কবিরা এলিজাবেথীয় থিয়েটারের জীবন বা যেমন করেছিলেন অভিনেতারা তাঁদের চোখ ধাঁধানো অভিনয়ের মাধ্যমে সপ্তদশ শতাব্দীর ইয়োরোপীয় থিয়েটারে। পরিচালকের আগমনে থিয়েটারে নতুন থিয়েটারী দৃষ্টিভঙ্গির যুগ শুরু হল। The play signifies drama, a form of literature. On stage it becomes a production. The play does not exist in the theatre as a written text; it has been absorbed in the process of production. Drama is "translated" or transformed into the person of the actor-"the body of the art of the theatre," খুব সহজ সরল ভাষায় বলতে গেলে বলা যায় পরিচালকের কাজ হচ্ছে মঞ্চের পরিভাষায় কোনো একখানি নাটককে অনুবাদ করা। অর্থাৎ প্রাণবন্ত অভিনেতা, শব্দ, বর্ণ, গতি প্রভৃতি দিয়ে লিখিত নাটককে স্পষ্ট, চিত্তাকর্ষক এবং উপভোগ্য করে তোলা। যদিও প্রচলিত ধারণা আছে যে থিয়েটারে নাট্যকারের লেখা নাটককে যথাযথভাবে উপস্থাপিত করা হয়, কিন্তু সত্য এই যে কোনো থিয়েটারেই তা করা হয় না। পাঠকের দৃষ্টিতে যে চরিত্রটি স্পষ্টরেখায় অঙ্কিত, ভুল-পরিচালিত বা ভুল-অভিনীত হয়ে তা মিথ্যা হয়ে যেতে পারে। যে দৃশ্যটি পাঠকের কাছে হয়তো সবচেয়ে চিত্তাকর্ষক বলে মনে হয়েছে, সেই দৃশ্যটিই উপযুক্ত দৃশ্যসজ্জার অভাবে অথবা অভিনেতার অভিপ্রায় স্পষ্ট না হওয়ার ফলে নিষ্ফল হয়ে দাঁড়াতে পারে। আসল কথা, পরিচালকের কাজ শুধু নাটকের সম্পাদনা করা নয় বা নাটক সাবলীলভাবে অভিনীত হচ্ছে কি না (ভালো গতিবেগ নিয়ে এবং সুশ্রাব্য হয়ে) তাই দেখা নয়, পরিচালকের কাজ—প্রযোজ্য নাটকখানিকে সর্বতোভাবে ব্যাখ্যা করে দর্শকমনে পৌঁছে দেওয়া। পরিচালকের আসল কাজ—ভাষ্য রচনা। অভিনেতৃবর্গ, দৃশ্যসজ্জা, পোশাক-পরিচ্ছদ, সংগীত এবং আরো যে-সব উপাদান প্রযোজনার জন্য আবশ্যক সব কিছু সমন্বিতভাবেই নাটকের তাৎপর্যকে প্রকাশ করে। অভিনেতার অভিনয়নৈপুণ্য এবং অন্যান্য শিল্পীর দক্ষতা ভাষ্যরচনায় যে পরিমাণে সাহায্য করে ভাষ্যরচনা সেই পরিমাণেই মূল্যবান হয়।
কয়ারিয়া ইউনিয়ন

কয়ারিয়া ইউনিয়ন বাংলাদেশের ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ১৩টি গ্রাম নিয়ে গঠিত। কয়ারিয়া ইউনিয়নের উপর দিয়ে আড়িয়াল খাঁ নদী প্রবাহিত হয়েছে। কয়ারিয়া ইউনিয়নের মোট আয়তন ৫,২৭৫ একর বা ২১.৩৫ বর্গ কিলোমিটার। গ্রামের সংখ্যা ১৩টি। ঘরবাড়ির সংখ্যা ৩,৫০৫টি। এ ইউনিয়নে হাট-বাজার রয়েছে ৪টি। মসজিদের সংখ্যা ২২টি এবং মন্দিরের সংখ্যা ৭টি। বাংলাদেশের ২০১১ সালের আদমশুমারি অনুযায়ী কয়ারিয়া ইউনিয়নের ৩,৫০৫টি পরিবারে মোট জনসংখ্যা ১৬,৪৪৮ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৭,৮৭৫ জন পুরুষ ও ৮,৫৭৩ জন মহিলা এবং লিঙ্গ অনুপাত ৯২। মুসলিম ধর্মালম্বী ১৬,৩১৯ জন ও হিন্দু ধর্মালম্বী ১২৯ জন। ২০১১ সালের হিসেব অনুযায়ী কয়ারিয়া ইউনিয়নের সাক্ষরতার হার ৫৩.৫% (পুরুষ ৫৩.২%, মহিলা-৫৩.৮%)। এ ইউনিয়নে ২টি মাদ্রাসা, ৪টি মাধ্যমিক বিদ্যালয় এবং ৯টি সরকারি প্রাথমিক বিদ্যালয় রয়েছে। "কয়ারিয়া ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২৯।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জানুয়ারি ২০২০।
নৃসিংহ পুরাণ

নৃসিংহ পুরাণ (Sanskrit:नरसिंह पुराण) বা নারসিংহ পুরাণ হল একটি উপপুরাণ। প্রথাগত বিশ্বাস অনুযায়ী, অন্যান্য পুরাণ ও উপপুরাণের মতো এই উপপুরাণটিও কৃষ্ণদ্বৈপায়ন বেদব্যাসের রচনা। স্টাডিজ ইন দি উপপুরাণস্‌ গ্রন্থে রাজেন্দ্রচন্দ্র হাজরা এই সিদ্ধান্তে উপনীত হন যে, নরসিংহ পুরাণের আদি পাঠটি খ্রিস্টীয় ৫ম শতাব্দীর শেষ ভাগে রচিত হয়েছিল। যদিও বহু পরে কয়েকটি প্রক্ষিপ্তাংশ সেই পাঠের সঙ্গে যুক্ত হয়। খ্রিস্টীয় ১৪শ শতাব্দী নাগাদ এই উপপুরাণটি তেলুগু ভাষায় অনূদিত হয়। ১৮৮৪ সালে কলকাতার মহাভারত কার্যালয় থেকে গ্রন্থটির মূল পাঠের বঙ্গানুবাদ চন্দ্রনাথ বসু কর্তৃক প্রকাশিত হয়। নৃসিংহ পুরাণের মুদ্রিত সংস্করণগুলি ৬৮টি অধ্যায়ে বিন্যস্ত। এই গ্রন্থের ৮ম অধ্যায়টি যমগীতা গ্রন্থের তিনটি পাঠান্তরের অন্যতম (অন্য দু’টি পাঠান্তর হল বিষ্ণুপুরাণের ৩য় স্কন্দের ১ম থেকে ৭ম অধ্যায় এবং অগ্নিপুরাণের ৩য় স্কন্দের ৩৮১তম অধ্যায়)। ২২শ ও ২৩শ অধ্যায়ে শুদ্ধোধনের পুত্র বুদ্ধ পর্যন্ত সূর্যবংশীয় এবং উদয়নের পৌত্র ক্ষেমক পর্যন্ত চন্দ্রবংশীয় রাজাদের সংক্ষিপ্ত বংশলতিকা দেওয়া হয়েছে। ৩৬শ থেকে ৫৪শ অধ্যায়ের মধ্যে বিষ্ণুর দশাবতারের উপাখ্যান বর্ণিত হয়েছে। ৫৭শ থেকে ৬১শ অধ্যায়গুলি "হারীতসংহিতা" বা "লঘুহারীতস্মৃতি" নামে পৃথক গ্রন্থাকারেও প্রচলিত। মার্কণ্ডেয় নৃসিংহ পুরাণ Hazra, R.C. (1958). Studies in the Upapuranas, Vol. I (Calcutta Sanskrit College Research Series No.II), Calcutta: Sanskrit College, pp.242-3 Hazra, R.C. (1962). The Upapuranas in S. Radhakrishnan ed. The Cultural Heritage of India, Calcutta: The Ramakrishna Mission Institute of Culture, Vol.II, আইএসবিএন ৮১-৮৫৮৪৩-০৩-১, p.278 {Read narsihma puran in Hindi on yr mobile or pc} নৃসিংহ পুরাণ (দেবনাগরী হরফে)
বাঁশগাড়ী ইউনিয়ন, কালকিনি

বাঁশগাড়ী ইউনিয়ন বাংলাদেশের ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ২৮টি গ্রাম নিয়ে গঠিত। বাঁশগাড়ী ইউনিয়নের উপর দিয়ে আড়িয়াল খাঁ নদী প্রবাহিত হয়েছে। বাঁশগাড়ী ইউনিয়নের মোট আয়তন ৬,৪৩৫ একর বা ২৬ বর্গ কিলোমিটার।। গ্রামের সংখ্যা ২৮টি। ঘরবাড়ির সংখ্যা ৪,৯২০টি। এ ইউনিয়নে হাট-বাজার রয়েছে ৪টি। মসজিদের সংখ্যা ৭টি এবং মন্দিরের সংখ্যা ৩টি। বাংলাদেশের ২০১১ সালের আদমশুমারি অনুযায়ী বাঁশগাড়ী ইউনিয়নের ৪,৯২০টি পরিবারে মোট জনসংখ্যা ২২,২৯৩ জন এবং প্রতি বর্গ কিলোমিটারে ৮৬০ জন লোক বাস করে। এদের মধ্যে ১০,৮১২ জন পুরুষ ও ১১,৪৮১ জন মহিলা এবং লিঙ্গ অনুপাত ৯৪। মুসলিম ধর্মালম্বী ২১,৬১৫ জন ও হিন্দু ধর্মালম্বী ৬৭৮ জন। ২০১১ সালের হিসেব অনুযায়ী বাঁশগাড়ী ইউনিয়নের সাক্ষরতার হার ৩৯.৬% (পুরুষ ৪১.০%, মহিলা-৩৮.৪%)। এ ইউনিয়নে ১টি কলেজ, ১টি মাদ্রাসা, ২টি মাধ্যমিক বিদ্যালয়, ১৫টি সরকারি প্রাথমিক এবং ৪টি বেসরকারি প্রাথমিক বিদ্যালয় রয়েছে। "বাঁশগাড়ী ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২৯।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জানুয়ারি ২০২০।
লক্ষীপুর ইউনিয়ন, কালকিনি

লক্ষীপুর ইউনিয়ন বাংলাদেশের ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ১২টি গ্রাম নিয়ে গঠিত। লক্ষীপুর ইউনিয়নের উপর দিয়ে আড়িয়াল খাঁ নদী প্রবাহিত হয়েছে। লক্ষীপুর ইউনিয়নের মোট আয়তন ৪,৯২৬ একর বা ১৯.৯৪ বর্গ কিলোমিটার। গ্রামের সংখ্যা ১২টি। ঘরবাড়ির সংখ্যা ৪,৮৩৮টি। এ ইউনিয়নে হাট-বাজার রয়েছে ১টি। মসজিদের সংখ্যা ২২টি এবং মন্দিরের সংখ্যা ৭টি। বাংলাদেশের ২০১১ সালের আদমশুমারি অনুযায়ী লক্ষীপুর ইউনিয়নের ৪,৮৩৮টি পরিবারে মোট জনসংখ্যা ২০,২০৫ জন এবং প্রতি বর্গ কিলোমিটারে ১০০০ জন লোক বাস করে। এদের মধ্যে ৯,৯২৪ জন পুরুষ ও ১০,২৮১ জন মহিলা এবং লিঙ্গ অনুপাত ৯৭। মুসলিম ধর্মালম্বী ১৯,৯৩৩ জন ও হিন্দু ধর্মালম্বী ২৭২ জন। ২০১১ সালের হিসেব অনুযায়ী লক্ষীপুর ইউনিয়নের সাক্ষরতার হার ৩৬.৫% (পুরুষ ৩৭.৯%, মহিলা-৩৫.১%)। এ ইউনিয়নে ১টি মাধ্যমিক বিদ্যালয় এবং ৪টি সরকারি প্রাথমিক বিদ্যালয় রয়েছে। "লক্ষীপুর ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২৯।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জানুয়ারি ২০২০।
শেরবাজ খান

শেরবাজ খান, বা বাজ খান নামেও পরিচিত ছিলেন, ব্রিটিশ রাজ আমলে ওপনিবেশিক ভারতের পাহাড়ী অঞ্চলের ধুন্দ - আব্বাসি উপজাতির নেতা ছিলেন। ধুন্দ আব্বাসি হযরত মুহাম্মদ ( সঃ) এর চাচা আব্বাস ( রাঃ) এর চাচা থেকে আগত একটি উপজাতি। শেরবাজ খান ব্রিটিশ ওপনিবেশিক শাসনের বিরুদ্ধে ১৮৫৭ সালের জুলাই মাসে ৩০০ জন লোককে নিয়ে ব্রিটিশ উপনিবেশের বিরুদ্ধে ব্রিটিশ বন্দোবস্ত আক্রমণ করার পরিকল্পনা করেছিলেন - কিন্তু তার পরিকল্পনাটি ব্রিটিশদের কাছে ফাঁস হয়ে যায় এবং তার পরিকল্পনা ব্যর্থ হয় এবং তিনি ব্রিটিশদের হাতে ধরা পড়েন। পরে তাকে বিচার করা হয়েছিল, সাজা দেওয়া হয়েছিল এবং তাকে তোপের সামনে রেখে গুলি করা হয়েছিল। Murree Rebellion of 1857 GoogleBooks website, Retrieved 2 March 2019
চরদৌলতখান ইউনিয়ন

চরদৌলতখান ইউনিয়ন বাংলাদেশের ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ১২টি গ্রাম নিয়ে গঠিত। চরদৌলতখান ইউনিয়নের উপর দিয়ে আড়িয়াল খাঁ নদী প্রবাহিত হয়েছে। চরদৌলতখান ইউনিয়নের মোট আয়তন ৩,২৪২ একর বা ১৩.১২ বর্গ কিলোমিটার। গ্রামের সংখ্যা ১২টি। ঘরবাড়ির সংখ্যা ২,৭৫৫টি। এ ইউনিয়নে হাট-বাজার রয়েছে ২টি। মসজিদের সংখ্যা ২৮টি এবং মন্দিরের সংখ্যা ৮টি। বাংলাদেশের ২০১১ সালের আদমশুমারি অনুযায়ী চরদৌলতখান ইউনিয়নের ২,৭৫৫টি পরিবারে মোট জনসংখ্যা ১১,৭৮৯ জন এবং প্রতি বর্গ কিলোমিটারে ৯০০ জন লোক বাস করে। এদের মধ্যে ৫,৭১৮ জন পুরুষ ও ৬,০৭১ জন মহিলা এবং লিঙ্গ অনুপাত ৯৪। মুসলিম ধর্মালম্বী ৯,২১০ জন ও হিন্দু ধর্মালম্বী ২,৫৭৯ জন। ২০১১ সালের হিসেব অনুযায়ী চরদৌলতখান ইউনিয়নের সাক্ষরতার হার ৪১.০% (পুরুষ ৪১.৩%, মহিলা-৪০.৬%)। এ ইউনিয়নে ১টি মাদ্রাসা, ২টি মাধ্যমিক বিদ্যালয় এবং ১২টি সরকারি প্রাথমিক বিদ্যালয় রয়েছে। "চরদৌলতখান ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২৯।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জানুয়ারি ২০২০।
রসায়নবিজ্ঞানীদের তালিকা

অগস্ট কেকুলি অটো হান আর্নেস্ট রাদারফোর্ড আরহেনিয়াস আন্টনিও লাভয়সিয়ে অ্যাভোগাড্রো আহমেদ জাওয়াইল আন্তন এডুয়ার্ড ভ্যান আরকেল উইলিয়াম র‌্যামসে উইলহেম ওস্টওয়াল্ড এডুয়ার্ড বুখনার এলিসন বাটলার মুহম্মদ কুদরাত-এ-খুদা কার্ল বোস কার্ল উইলহেম শেলি গ্লেন থিওডোর সিবোর্গ জাবির ইবন হাইয়ান জন ডাল্টন জোসেফ লুই গে-লুস্যাক জর্জিয়াস এগ্রিকলা টমাস গ্রাহাম দিমিত্রি মেন্ডেলিভ ডরোথি হজকিন ডেরেক বারটন আলফ্রেদ নোবেল ফ্রিটজ হেবার ফ্রিডরিক ভোলার ফ্রেডরিক স্যাঙ্গার ফ্রানসিস উইলিয়াম অ্যাস্টন বারবারা অ্যাসকিন্স হারবার্ট সি. ব্রাউন মার্সেলিন বার্থেলোট মার্টিন চ্যাল্ফি মেলভিন কেলভিন যোশেফ প্রিস্টলি রবার্ট বয়েল রবার্ট বুনসেন রোজালিন্ড ফ্র্যাঙ্কলিন রবার্ট কার্ল রাযী লুই পাস্তুর স্ট্যানিসালাও ক্যানিজারো হেনরি ক্যাভেনডিশ হ্যাজেল বিশপ পদার্থবিজ্ঞানীদের তালিকা "August Kekule von Stradonitz | German chemist"। Encyclopedia Britannica (ইংরেজি ভাষায়)। সংগ্রহের তারিখ ২০২০-০১-৩০।  "The Nobel Prize in Chemistry 1918"। NobelPrize.org (ইংরেজি ভাষায়)। সংগ্রহের তারিখ ২০২০-০১-২৯।